Každý vám hovorí, že náročné časy, keď vám dieťatko viac plače ako sa smeje, vždy niečo potrebujete a od únavy si už poriadne ani neoddýchnete, zbehnú veľmi rýchlo? Samozrejme, že áno, ale ako každý časový úsek, zdá sa to len po tom, čo už prebehol a vy si to zrekapitulujete v hlave. Ak sa práve nachádzate v štádiu, keď znovu neviete, čo skôr a tlačí vás aj materstvo vám teraz najmä po finančnej stránke vôbec nie je vhod, môžu pomôcťmilované, ale aj zatracované jasle. Je na každom rodičovi, či si vyberie trojročné sedenie na zadku a opatrovanie malého, keď to už dávno môže robiť niekto iný a rodič medzitým znovu zarábať.
Pol na pol
Nejednej mamičke na materskej dovolenke sa zdajú byť tri roky so svojím dieťaťom priveľa a minimálne rok do škôlky sa už nevedia dočkať, kedy konečne môžu žiť život podobnejší tomu pred materstvom. Opäť chodiť do práce, viac medzi ľudí a zarábať. Vďaka jasliam sa materská dovolenka dá skrátiť! Rok a pol sa môžete o svojho anjelika intenzívne starať a zvyšok už necháte na opatrovateľov.